สวัสดีเพื่อนๆชาววงในทุกท่านเลยนะครับ หลังจากที่ไม่ได้รีวิวให้ทุกท่านมานานพอควร เฮ้ยคือเจอร้านนี้นี่อดไม่ไหว คันปากมากต้องมาเล่าให้เพื่อนๆฟังกันครับ

เล่าให้ฟังก่อนว่าได้ยินมาจากปากคุณแม่ของผมว่าร้านนี้อร่อย ผมก็คิดว่าเป็นร้านก๋วยเตี๋ยวธรรมดาเลยลองไปทานดูครับ

เริ่มต้นกันเลยดีกว่าครับกับการเดินทางไปทาน????
ตั้งต้นที่ทางไกล้สุดครับจากตัวเมืองสุราษฎร์ธานีเดินทางขับรถไปที่ศาลหลักเมืองแล้วข้ามสะพานข้ามแม่น้ำตาปีลงสะพานขับตรงไปค่อนข้างไกลครับไปบนถนนหมายเลข 2007 ต.บางไทร จะเห็นร้านเล็กๆอยุ่ทางขวามือก่อนถึงสะพานข้ามคลองบางกล้วยนะครับ ใครไปไม่เป็นผมมาร์คแผนที่ไว้ในแอพวงในและกูเกิลแมพแล้วครับ

บรรยากาศร้าน????????
ร้านนี้เป็นร้านเล็กๆจุคนทานได้ราวๆ10-25คนนะครับเป็นร้านแบบยกพื้นขึ้นจากน้ำเท่ากับระดับของถนน มีการตกแต่งหน้าร้านพอควรด้านในร่มรื่นสบายตา ในร้านไม่มีพัดลมหรือแอร์นะครับ เรียกได้ว่า Open Air ครับ 555 แต่ที่น่าแปลกใจคือมีคนผ่านมารีวิวเยอะพอควรเลยครับ แต่ด้านความสะอาดยังไม่ค่อยจะผ่านมาตรฐานสำหรับผมนะครับ ผมนึกว่าผมเป็นรายแรกนะเนี่ย พนักงานร้านเป็นคนงานต่างชาติครับ แต่เจ้าของร้านพูดจาดีมีอัธยาสัยดีมากๆเลยครับ
ความสะอาดของร้าน ผมให้????????
อัธยาสัยไมตรีพนักงานและเจ้าของร้าน ผมให้ ????????????????

????รีวิวอาหาร????
ขอเกริ่นก่อนเลยว่าทีแรกกะจะมารีวิวหลายๆเมนูผมเป็นคนกินจุมาก แต่ไม่ไหวจริงๆ มันเป็นอย่างไรมาชมกันครับ

✔เมนูที่ผมสั่งมาทานนั้นก็คือ "ก๋วยเตี๋ยวหมี่เหลืองต้มยำปลา" ผมไม่ปรุงครับผมอยากชิมรสชาติดั้งเดิมและฝีมือของเชฟ ภาพมุมแรกที่พบ ..... แม่จ้าววววนี่มันชามหรือกะละมังครับนั้น???? ทางร้านมีชามสไตล์กะละมังแสตนด์เลดครับแล้วใหญ่มาก และยิ่งกว่านั้นผมนึกว่าพี่เค้าจัดแจกันดอกไม้มาให้กิน โหเครื่องเคียงอลังการมาก ปลาทอดในชามมาแบบทั้งตัวครับ (ดูในภาพถ่ายผม) ตัวนึงยาวใหญ่กว่าฝ่ามืออีก แล้วชิ้นหนาด้วยไม่ได้มาแบบวิญญานปลา กุ้งทอดมาเต็มครับทานได้ทั้งตัวกรอบพอดีไม่แข็งมาก ทานได้ทั้งเปลือกเลยครับ ปลาผมกัดคำแรกคิดว่าคาวแน่ๆ แต่ว่าไม่คาวครับ!!! ไม่มีกลิ่นโคลนหรือกลิ่นคาวเลยแม้แต่น้อย ทอดแบบแป้งบางกรอบกำลังดีทำให้เนื้อปลาไม่แตกแต่ไม่มันมากจนเยิ้มครับด้านในนี่สดจนเนื้อเด้งดึ๋งๆเลย ???? ให้เกี๊ยวกรอบกับลูกชิ้นสองลูก ที่เห็นในภาพนั้นผมขโมยของชามคนอื่นเค้ามาทานครับ555555???? ให้บรรยายภาพคือทอปปิ้งบังชามจนไม่เห็นเส้นหมี่เลยครับ หมี่เส้นเหนียวกำลังดี บวกกับน้ำซุปที่หวานนำ เปรี้ยวตามและเค็มอ่อนๆ ใครชอบสไตล์ไหนปรุงเพิ่มเอาครับ แต่ผมไม่ปรุง เสียรสชาติอาหารหมด เมนูนี้อร่อยจนผมทานเหนื่อยเลยครับแค่ชามเดียวอิ่มโคตร ใครกระเพาะบางร่างน้อยควรสั่งอย่างระวังครับเดี๋ยวจะทานไม่หมดเอานะครับ เมนูนี้รับไปเลยครับ ????????????????
✔น้ำผมสั่งโคล่ายี่ห้อดังยี่ห้อหนึ่งมาทานครับแก้วกับน้ำแข็งเราต้องบริการตนเองครับ และมีน้ำหวานอีกหลายชนิด น้ำต้องบริการตนเองครับร้านนี้ เอาปาย????????

สรุปครับ
ร้านนี้ราคาคุ้มค่ามาก จะสั่งเมนูอะไรอ่านเงื่อนไขให้ละเอียดนะครับ ไม่ควรสั่งมั่ว เพราะว่าจะทานกันเหงื่อตกแน่นอน ให้เยอะจุใจมาก สรุปว่าร้านนี้ผ่านครับ

จากใจนักเขียน☺
สำหรับผมเองชอบรีวิวร้านธรรมดาๆที่อร่อยและคุ้มค่ามากกว่าร้านหรูๆนะครับ แต่ผมก็จะรีวิวทุกร้านที่ไปเพื่อให้ทุกท่านได้ชมและได้ชิมไปพร้อมๆกันนะครับระหว่างนี้อาจจะมีงานรีวิวรอดองไว้หลายงานหน่อยเนื่องจากงานยุ่งมาก ผมอยากทำรีวิวดีๆให้ทุกท่านได้อ่านกัน ต้องขออภัยและขอให้อดทนรอติดตามกันหน่อยนะครับ ผมยังไม่ได้หายไปไหน ทุกท่านยังสามารถ InBox ติดต่อมาพูดคุยหรือ Follow ได้ตามปกตินะครับ

ถ้าหากเพื่อนๆถูกใจชอบใจ อย่าลืมกดไลคกดแชร์และกด follows กันเยอะๆนะครับ???????? บะบายยยย....สวัสดีครับ